text: Faroesoccer er ein gáva frá himni til okkum, ið dáma væl at fáast við ella lesa hagtøl yvir ymiskt, í hesum førið fótbólt. Faroesoccer er ein datagrunnur við dómaraseðlum frá teimum flestu deildunum í føroyskum fótbólti, eisini kvinnufótbólt og landsliðshagtøl eru at finna.
text: #000000
text: Hyggja vit eftir tølunum fyri TB í Effodeildini 2013 so kann staðfestast at vit fingu í ár 23 stig fyri 27 dystir, meðan vit í 2012 fingu 24 stig, sum akkurát var nokk til at bjargað okkum takkað verið málúrtøkuni. Í 2012 skutu vit 30 mál, í ár eitt sindur færri 27.
text: #000001
text: Fyri at hava bjargað okkum í ár høvdu vit skula havt 29 stig, tí okkara málmunur var so nógv verri enn tann hjá KÍ.
text: #000002
text: Bæði í 2012 og í 2013 megnaði Effoliðið at vinna fimm dystir. Í ár, sum vit øll eru kunnug um so vunnu vit á KÍ og AB í seinnu helvt. Samanlagt fingu vit 7 stig í seinnu helvt frá 21/7 – 26/10. Meðan tað bleiv til 16 stig í fyrru helvt.
text: #000003
text: Nevnast skal eisini at tað vóru fleiri heimadystir í fyrru helvt av kappingarárinum. 8 út av 15 vóru heimadystir í fyrru helvt og 5 út av 12 í seinnu helvt. Serliga hjá einum uppflytara er tað á heimavølli at stigini skulu fáast til hølvdar.
text: #000004
text: Eitt sindur av simplari rokning vísir, at vit fingu 1,07 stig per dyst í fyrru helvt, meðan talið var 0,58 stig per dyst seinnu helvt. Tað er eisini greiður munur á hvussu úrtøkan var á heimavøllið, vit fingu 1,6 stig per dyst fyrru helvt, meðan vit bert fingu helvtina av tí, nevniliga 0,8 stig per dyst, í seinnu helvt.
text: #000005
text: Høvdu vit fingu líka nógv burturúr heima seinnu helvt so høvdu vit fingið 8 stig út av teimum 5 heimadystunum, hetta hevði ikki í sær sjálvum broytt støðuna álvarsliga.
text: #000006
text: Niðanfyri sæst eitt yvirlit yvir stigini, ið vit megna at vinna okkum samantald gjøgnum leikumførunum.
text: #000007
text: Tey stigini, ið serliga væntað á kontoini eru tey seks stigini, ið vit veruliga áttu at fingið okkum greitt og týðiliga – talan er um báðar dystirnar móti 07 Vestur har vesturi. Tey seks stigini høvdu gjørt at vit endaðu árið við 29 stig, akkurát nokk til at koma fram um KÍ.
text: #000008
text: Gongdin á stigatalvuni sæst niðanfyri og millum annað sæst at vit liggja í fleiri leikumfør í fyrru helvt á einum 7. plássið. Seinna helvt var tó sera einsforma har vit enda niðri á 9. plássið og vera liggjandi har til enda.
text: #000009
text: Ikki oftani er tað sæð at eitt lið í bestu deildini hevur, tá árið er farið at halla, havt tríggjar venjarar gjøgnum árið. Árið byrjaði við Hans Fróða Hansen, síðani var hann koyrdur eftir dystin móti ÍF í Fuglafirði, har ÍF vann 4-3 í einum sera undirhaldandi dysti sæð frá áskoðaraplássunum. Hetta var fyrsti dystur eftir summarsteðgin. Hans Fróði fekk sostatt 16 dystir við Effoliðnum hjá TB í 2013. Hann megnaði at fáa 16 stig inn á TB kontoina.
text: #000010
text: Bill McLeod Jacobsen varð fingin at taka sær av liðnum inntil ein varandi loysn var klár. Hann fekk tríggjar dystir saman við Effoliðnum hjá okkum, tríggjar torførar dystir har tað ikki spurdist nakað stig burturúr.
text: #000011
text: Síðani bleiv avtalan við Páll fingin í lag og kom hann at standa á odda fyri liðnum til dystin móti ÍF heima. Hann endaði við einum 0-1 sigri til ÍF. Samanlagt fekk Páll átta dystir í ár og góvu teir 7 stig.
text: #000012
text: Bill fekk 0 stig per dyst í sínum trimum dystum. Páll fekk 0,88 stig per dyst. Hans Fróði fekk 1,0 stig per dyst.
text: #000013
text: Miðvegis í kappingini hava vit tað sera trupult, talan er um tíðarskeiðið frá 14. leikumfar til og við 20. leikumfar. Vit fáa ikki eitt einasta stig í hesum dystunum og tað er turbulent við venjaraskiftingum. Mótstøðuliðini eru í hesum umførunum tey sterkastu, tá sæð verður burtur frá tapinum móti AB á Argjum í 14. leikumfarið.
text: #000014
text: Hetta var ein dapur tíð í 2013 við so mongum ósigrum, samstundis sum AB fekk vind í seglini og veruliga fótaði sær, dróg seg upp um okkum og síðani sóu vit teir ikki aftur á stigatalvuni, teir vóru long gone.
text: #000015
text: Ársins hópur hevur samantalt verið umboðaður av 26 leikarum. Av teimum hava níggju spælt omanfyri 2.000 minuttir. Leikarin við flestum minuttum er Babacar Ndiour, sum hevur leikt 2.340 minuttir fyri felagið í ár. Hann skeyt trý mál í ár.
text: #000016
text: Merkisvert er eisini at the grand old man Óli Johannesen hevur spælt 2.234 minuttir og hevur eins og Babacar skotið trý mál. Imponerandi av tí 41-ára gomlu legenduni.
text: #000017
text: Fara vit til kortini, so síggja vit at tað er miðvallarkemparin, Martin Tausen, ið hevur fingið flestu kortini, 9 gul, tó onki reytt. Vit hava fingið trý reyð kort í ár og fingið tey hava Ivan, Óli og Poul.
text: #000019
text: Poul Ingason gjørdist toppskjútti í felagnum við 7 málum. Eitt miðal áljóðandi 0,28 mál per dyst. Hann leikti 25 dystir. Í miðal vóru tað 297 minuttir millum málini hjá unga álopsleikaranum.
text: #000020
text: Umframt Poul hava Ndende og Ragnar skotið 5 mál. Ragnar skoraði eitt mál fyri hvørjar 241 minuttir hann leikti fyri Effodeildarliðið.
text: #000021
text: Hetta vóru so nøkur av teimum hagtølunum, ið vit høvdu at borðreiða fyri tykkum í hesum umfarinum.
text: #000022
text: Hvussu hópurin verður til komandi ár, tá vit fara at leika 1. deildar fótbólt er ikki avgjørt enn, men vit her á heimasíðuni fara sjálvsagt at bera tíðindi um TB, so hvørt tey daga undan.
text: #000023
text: Eitt er so vist og tað er at vit skulu í komandi kappingarár leika leygardagsfótbólt, millum annað verður grannauppgerð millum besta liðið hjá TB og teimum fyri sunnan, Football Club Suðuroy á skránni aftur. Tó so var hendan grannauppgerðin gamaní eisini í ár, men tá vóru tað besta liðið hjá FC Suðuroy ið møtti okkara 1. deildarliðið. Av teimum trimum uppgerðunum vunnu vit tveir av dystunum.
text: #000024
text: Something is wrong.Instagram token error.
text: #000025